《再和》
宋代·孙觌

二年客尘土，独夜忧悄悄。遇酒一破颜，歌呼醉连晓。

寸心为谁明，伴此孤月皎。枯楠郁峥嵘，老干空自表。

蚁穿万孔萃，蛛挂千丝扰。白鹤逝不来，岂敢更择鸟。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。